6. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Aριθ. 200656 της 28/31 Δεκ. 1961 (ΦΕΚ Β΄ 472) Περί εγκαταστάσεως εν Θεσσαλονίκη υπηρεσίας αστικής λεωφορειακής συγκοινωνίας δι’ ηλεκτρικών δια κεραίας λεωφορείων. Έχοντες υπ’ όψιν: 1.Το άρθρ. 7 της κατ’ εξουσιοδότησιν του άρθρ. 22 του Ν.Δ. 3721/1957 συναφθείσης συμβάσεως κλπ. αποφασίζομεν: 1.Την εγκατάστασιν εν Θεσσαλονίκη υπηρεσίας αστικής λεωφορειακής συγκοινωνίας δι’ ηλεκτρικών δια κεραίας λεωφορείων εις τας κάτωθι λεωφορειακάς γραμμάς: α)Αποθήκης – Οδού Βενιζέλου β)Χαριλάου-Πλατείας Ιωάννου Μεταξά, επεκτεινομένας αμφοτέρας μέχρι νέου Σιδηροδρομικού Σταθμού. 2.Ημερομηνία ενάρξεως της κυκλοφορίας των ηλεκτρικών δια κεραίας λεωφορείων έσται η ορισθείσα, προτάσει του Ο.Α.Σ.Θ. και γενομένη αποδεκτή δια της υπ’ αριθ. 245450/31.12.1960 αποφάσεως του Υφυπουργού των Συγκοινωνιών, ήτοι η 1η Οκτ. 1963. 3.Καθορίζομεν τον αριθμόν των τεθησομένων εις κυκλοφορίαν επί των ως άνω γραμμών ηλεκτρικών δια κεραίας λεωφορείων εις 45, τύπου ολικού αριθμού θέσεων (καθημένων και ορθίων) εκάστου 100, εγκριθησομένων υφ’ ημών, προ της εγκαταστάσεως, αντιστοιχούντων προς 53 θερμικά λεωφορεία των 85 θέσεων. 4.Ορίζομεν τας κάτωθι αφετηρίας και τέρματα των περί ων πρόκειται λεωφορειακών γραμμών: α)Γραμμή Σιδηροδρομικού Σταθμού-Πλατείας Ιωάννου Μεταξά-Χαριλάου: Αφετηρία: Ο προ του νέου Σιδηροδρομικού Σταθμού χώρος.Τέρμα: Ο προ του γηπέδου Άρεως χώρος. β)Γραμμή Σιδηροδρομικού Σταθμού-ΒενιζέλουΑποθήκης: Αφετηρία:Ο προ του νέου Σιδηροδρομικού Σταθμού χώρος. Τέρμα: Αποθήκη, επί της διασταυρώσεως των οδών Βασιλίσσης Όλγας-Γαβριηλίδου. 5.Δια μεταγενεστέρας ημών αποφάσεως θέλουσι καθορισθή αι διαδρομαί, στάσεις των ως άνω γραμμών ως και πάσα αναγκαία δια την εφαρμογήν της παρούσης λεπτομέρεια. Η παρούσα δημοσιευθήτω δια της Εφημερίδος της Κυβερνήσεως. 